যুক্তরাষ্ট্রের পররাষ্ট্রমন্ত্রী জন কেরি ও বাংলাদেশ সরকারের সঙ্গে যেসব গুরুত্বপূর্ণ বিষয়ের আলোচনা হয়েছে, এর মধ্যে বঙ্গবন্ধুর খুরি রাশেদ চৌধুরীকে ফেরত দেওয়ার একটি ইঙ্গিত পাওয়া গেছে। এটি মুজিব আদর্শের সবাইকে উজ্জীবিত করার মতো একটি সংবাদ। এছাড়া ‘জাতির জনকের প্রতিকৃতিতে শ্রদ্ধা নিবেদন ও বঙ্গবন্ধু জাদুঘরে পরিদর্শন ও সেখানে রাখা শোক বইতে জন কেরির বঙ্গবন্ধুকে স্মরণ করে অনূভুতি ব্যক্ত করা আওয়ামী লীগ ও বঙ্গবন্ধুকে মর্যাদাপূর্ণ করে তুলেছে’ এই আবেগের যায়গা থেকে আওয়ামী লীগ দলীয় সরকার ও জনগণ উজ্জীবিত হতেই পারে। শোক বইতে এক জায়গায় কেরি লিখেছেন, ‘বঙ্গবন্ধু শেখ মুজিবুর রহমানের প্রতি শ্রদ্ধা এবং জনগণের মাঝ থেকে একজন প্রতিভাবান ও সাহসী নেতৃত্বকে যে নৃশংসতায় সরানো হয়েছে, তাদের প্রতি ক্ষোভ। একইসঙ্গে কেরি লিখেছেন, সহিংস ও কাপুরুষোচিতভাবে বাংলাদেশের জনগণের মাঝ থেকে এমন প্রতিভাবান ও সাহসী নেতৃত্বকে সরিয়ে দেওয়া একটি মর্মান্তিক ঘটনা। তারপরও বাংলাদেশ এখন বঙ্গবন্ধুর স্বপ্ন বাস্তবায়নে এগিয়ে যাচ্ছে, তারই কন্যার নেতৃত্বে। যুক্তরাষ্ট্র তার সেই স্বপ্ন পূরণে বন্ধু ও সমর্থক হতে পেরে গর্ববোধ করে। আমরা এখন এ সম্পর্ককে আরও এগিয়ে নিতে চাই এবং শান্তি ও সমৃদ্ধির লক্ষ্যে আমরা যৌথভাবে কাজ করছি।’